Jos nykyinen puukiukaasi on hyvässä kunnossa ja uudehko, sinun on mahdollista hankkia siihen pelkkä LTO-piippu. Lämmöntalteenotto- eli LTO-piippu toimii täysin samalla periaatteella kuin vesikiertokiuas, mutta siinä lämmönvaihtimena toimii piipun pätkän sisällä oleva titaanikierukka. LTO-piippu ja vesikiertokiuas voidaan kytkeä yhteen siten, että ne käyttävät samaa kiertovesipumppua, mikä pienentää investointikustannuksia. Yhdessä ne kuitenkin vaativat 400-500 litraisen varaajan siinä, missä pelkälle vesikiertokiukaalle riittää pienempi.